gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 6559, del 06-07-2011 (2011/7315)

Notificació de la sentència dictada en el judici verbal número 388/2009.
------------------------------------------------------------------------

### Dades del document

Número de DOGV
:   6559

Data del DOGV
:   06-07-2011

Secció del DOGV
:   IV. ADMINISTRACIÓ DE JUSTÍCIA

Número del document
:   2011/7315


Organisme emissor
:   Jutjat de Primera Instància Número 7 de València

Tipus de document
:   Edicte

Notificació de la sentència dictada en el judici verbal número 388/2009. [2011/7315]  
Procediment verbal 388/2009-C  
Demandant: Consorci de Compensació d'Assegurances a través de l'advocat de l'Estat.  
Demandat: José Luis Santos Escudero.  
Ricardo Alonso y Gurrea, secretari del Jutjat de Primera Instància número 7 de València, faig saber:  
Que en aquest Jutjat a càrrec meu se segueixen actuacions de verbal 388/2009-C a instàncies de Consorci de Compensació d'Assegurances a través de l'advocat de l'Estat contra Compañía Aseguradora Mapfre Automóviles, SA, representada pel procurador Juan Antonio Rodríguez-Manzaneque Alberca, i José Luis Santos Escudero, amb DNI 22314588G, en què mitjançant la resolució del dia de hui he disposat, com ara ho efectue, notificar la sentència dictada en les actuacions indicades al demandat en parador ignorat, José Luis Santos Escudero.  
La part dispositiva de la sentència esmentada és literalment com segueix:  
«Dispositiva  
Estime la demanda formulada per l'advocat de l'Estat en nom de Consorci de Compensació d'Assegurances, i condemne José Luis Santos Escudero al pagament de la suma de 1.922,89 euros reclamats en la demanda, més l'interés legal d'aquesta quantitat des de la interpel·lació judicial, i al pagament de les costes processals originades al demandant; absolc en conseqüència la demandada, Compañía Aseguradora Mapfre Automóviles, SA, representada pel procurador Juan Antonio Rodríguez Manzaneque Alberca, de les pretensions formulades en contra seu, sense fer condemna expressa a costes processals pel que fa a l'acció exercida davant d'aquesta codemandada.  
Contra aquesta sentència es pot interposar un recurs d'apel·lació de conformitat amb els articles 455 i següents de la Llei d'Enjudiciament Civil, que s'ha de preparar dins del termini de cinc dies, comptats des que es notifique.  
Aquesta és la meua sentència, que jutjant en aquesta instància pronuncie, mane i firme».  
I perquè valga de notificació de la sentència s'expedeix aquesta cèdula.  
  
València, 20 de maig de 2011.- El secretari judicial: Ricardo Alonso y Gurrea.
Diari Oficial de la Generalitat Valenciana


Sumari del DOGV 6626, del 08-10-2011 (2011/10231)

DECRET 17/2011, de 7 d'octubre, del president de la Generalitat, pel qual concedix la Placa d'Or de la Generalitat al Mèrit Esportiu, en la seua edició de 2011, al Club d'Atletisme Benacantil Port d'Alacant.
---------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6626

Data del DOGV
:   08-10-2011

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2011/10376


Data del document
:   07-10-2011

Organisme emissor
:   Presidència de la Generalitat

Tipus de document
:   Decret

Correcció d'errades

 Descriptors 

:   * distinció honorífica

DECRET 17/2011, de 7 d'octubre, del president de la Generalitat, pel qual concedix la Placa d'Or de la Generalitat al Mèrit Esportiu, en la seua edició de 2011, al Club d'Atletisme Benacantil Port d'Alacant. [2011/10954]  
La Llei 4/1993, de 20 de desembre, de la Generalitat, de l'Esport de la Comunitat Valenciana, assenyala, en l'article 3, com una de les línies generals d'actuació en el desenrotllament de la política esportiva de la Generalitat, el reconeixement i premi a les persones i entitats que s'hagen distingit en la pràctica, gestió i promoció de l'esport, per mitjà de la Medalla i la Placa de la Generalitat al Mèrit Esportiu.  
El Decret 33/1986, de 10 de març, del Consell, i l'Orde de 26 de juny de 1989, de la Conselleria de Cultura, Educació i Ciència, modificada per l'Orde de 7 de novembre de 2003, de la Conselleria de Cultura, Educació i Esport, regulen la concessió de la Medalla i la Placa de la Generalitat al Mèrit Esportiu.  
El Club d'Atletisme Benacantil Port d'Alacant va nàixer al novembre de 1976. El seu palmarés està format per més de 2.300 medalles de caràcter provincial, més de 1.200 medalles de caràcter autonòmic i 575 d'àmbit nacional i internacional.  
Pel que fa als resultats col·lectius, el Club d'Atletisme Benacantil Port d'Alacant suma 14 títols autonòmics i presenta un impressionant historial a escala nacional.  
  
Per això, en reconeixement a l'esforç i sacrifici dels esportistes; al treball d'entrenadors, directius i tècnics, i als èxits aconseguits,   
  
DECRETE  
  
Concedir la Placa de la Generalitat al Mèrit Esportiu, en la seua categoria d'Or, al Club d'Atletisme Benacantil Port d'Alacant.  
  
Alacant, 7 d'octubre de 2011  
  
El president de la generalitat,  
ALBERTO FABRA PART
Diari Oficial de la Generalitat Valenciana


Sumari del DOGV 6519, del 12-05-2011 (2011/5001)

RESOLUCIÓ de 28 d'abril de 2011 de la Universitat Politècnica de València, per la qual es publiquen les llistes definitives d'admesos i exclosos, la data i el lloc del primer exercici de les proves selectives d'accés al grup A, subgrup A1, sector d'administració especial, tèc. sup. de suport a la investigació (PF1786), pel sistema de concurs oposició (Convocatòria del dia 13 de gener de 2011, codi: 2011/P/FC/C/12).
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6519

Data del DOGV
:   12-05-2011

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2011/5001


Data del document
:   28-04-2011

Organisme emissor
:   Universitat Politècnica de València

Tipus de document
:   Resolució

Anàlisi jurídica

RESOLUCIÓ de 28 d'abril de 2011 de la Universitat Politècnica de València, per la qual es publiquen les llistes definitives d'admesos i exclosos, la data i el lloc del primer exercici de les proves selectives d'accés al grup A, subgrup A1, sector d'administració especial, tèc. sup. de suport a la investigació (PF1786), pel sistema de concurs oposició (Convocatòria del dia 13 de gener de 2011, codi: 2011/P/FC/C/12). [2011/5001]  
Finalitzat el termini d'esmena d'errors per a participar en les proves selectives de personal per a cobrir una plaça vacant del grup A, subgrup A1, sector d'administració especial, tèc. sup. de suport a la investigació, pel sistema de concurs oposició (PF1786), i de conformitat amb el que disposa la base quarta de la Resolució de data 13 de gener de 2011 (DOCV del dia 27 de gener de 2011) per la qual es convoquen aquestes proves selectives, aquest Rectorat resol:  
  
Primer  
Publicar la llista definitiva d'admesos i exclosos, així com convocar els aspirants admesos a la realització del primer exercici, tal com figura en l'annex I d'aquesta resolució.  
  
València, 28 d'abril de 2011.- El rector: Juan Juliá Igual.  
  
  
ANNEX I  
  
  
  
  
LLISTAT DEFINITIU D'ADMESOS I EXCLOSOS  
  
LLISTA DEFINITIVA D'ADMESOS TORN LLIURE  
  
  
  
  
LLISTA DEFINITIVA D'EXCLOSOS TORN LLIURE  
  
  
  
Motius d'exclusió:  
20. Certificat INEM presentat no és vàlid
Diari Oficial de la Generalitat Valenciana


Sumari del DOGV 6446, del 26-01-2011 (2011/741)

Informació pública de la modificació de tarifes de conservació de comptadors a Tavernes Blanques.
-------------------------------------------------------------------------------------------------

### Dades del document

Número de DOGV
:   6446

Data del DOGV
:   26-01-2011

Secció del DOGV
:   V. ANUNCIS - C) ALTRES ASSUMPTES

Número del document
:   2011/741


Organisme emissor
:   Aguas de Valencia, SA

Tipus de document
:   Anunci

Informació pública de la modificació de tarifes de conservació de comptadors a Tavernes Blanques. [2011/741]  
S'informa perquè en prengueu coneixement que l'actualització de la quota de manteniment de comptadors per a l'exercici 2011 és la següent:  
 Manteniment Lloguer  
 ?/mes ?/mes  
Fins a 13 0,484 1,079   
15 0,727 1,620   
20 1,231 2,775   
25 1,725 3,653   
30 2,444 4,757   
40 4,917 8,000   
50 7,353 15,063   
65 14,734 24,757   
80 22,086 34,423   
100 29,449 44,868   
125 44,182 63,456   
150 63,818 86,946   
200 117,797 148,633   
Sobre les presents tarifes s'aplicarà l'IVA, d'acord amb l'establert en la Llei 37/1992, de 28 de desembre.  
Cosa que es fa pública.   
València, 24 de gener de 2011.- El director: Francisco Zorrilla.
Diari Oficial de la Generalitat Valenciana


Sumari del DOGV 6485, del 22-03-2011 (2011/2813)

Notificació de la sentència dictada en el judici verbal número 000850/2008.
---------------------------------------------------------------------------

### Dades del document

Número de DOGV
:   6485

Data del DOGV
:   22-03-2011

Secció del DOGV
:   IV. ADMINISTRACIÓ DE JUSTÍCIA

Número del document
:   2011/2813


Organisme emissor
:   Jutjat de Primera Instància Número 12 de València

Tipus de document
:   Edicte

Notificació de la sentència dictada en el judici verbal número 000850/2008. [2011/2813]  
Judici verbal 000850/2008-0  
De: Bancaixa.  
Procuradora: Elena Gil Bayo.  
Contra: Alfonso Carlos Sanz Cano.  
Procurador/a: -  
En el judici verbal 850/2008 que es tramita en aquest Jutjat, promogut per Bancaixa contra Alfonso Carlos Sanz Cano, sobre altres verbals, s'ha dictat la sentència que té l'encapçalament i la part dispositiva que, literalment, són com segueix:  
«Sentència número 000046/2011  
València, 16 de febrer de 2011   
Jesús Ángel López Sanz, magistrat del Jutjat de Primera Instància número 12 d'aquesta ciutat, he vist aquestes actuacions de judici verbal registrades amb el número 850/2008, sobre acció de reclamació d'una quantitat promogudes per Caixa d'Estalvis de València, Castelló i Alacant, (Bancaixa), representada per la procuradora senyora Gil Bayo i defensada pel lletrat senyor Ponz Romero, contra Alfonso Carlos Sanz Cano, declarat en rebel·lia.  
Dispositiva  
1. Estime la demanda presentada per Caixa d'Estalvis de València, Castelló i Alacant, (Bancaixa) contra Alfonso Carlos Sanz Cano.  
2. Condemne el demandat a pagar a la demandant la quantitat de 2.445,47 € juntament amb els interessos pactats del 18,1550%.   
3. Condemne el demandat al pagament de les costes.   
Notifiqueu a les parts aquesta resolució i feu-los saber que no és ferma i que s'hi pot interposar un recurs d'apel·lació que cal preparar en aquest Jutjat, en el termini dels cinc dies següents al de la notificació, perquè siga substanciat per l'Audiència Provincial de València; per a admetre'l a tràmit cal haver constituït en el compte de dipòsits i consignacions d'aquest Jutjat el dipòsit previst en la disposició addicional 15a de la Llei Orgànica 6/1985, d'1 de juliol, del Poder Judicial, en la redacció que en fa la Llei Orgànica 1/2009, de 3 de novembre, i indicar el tipus de recurs i el codi corresponent.   
  
Aquesta és la meua sentència, que pronuncie, mane i firme».   
I perquè valga de notificació de forma deguda a Alfonso Carlos Sanz Cano, expedisc aquest edicte.  
  
València, 16 de febrer de 2011. La secretària judicial: Mónica Rubio Solanes.
Diari Oficial de la Generalitat Valenciana


Sumari del DOGV 6673, del 19-12-2011 (2011/12834)

Informació pública del Pla de Reforma Interior a l'Enclavament 7 del Pla General d'Ordenació Urbana, illa delimitada pel carrer Delfín, avinguda de Francia i avinguda de Los Daneses,
--------------------------------------------------------------------------------------------------------------------------------------------------------------------------------------

### Dades del document

Número de DOGV
:   6673

Data del DOGV
:   19-12-2011

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2011/12806


Data del document
:   29-11-2011

Organisme emissor
:   Ajuntament de Torrevieja

Tipus de document
:   Anunci

Descriptors 

:   * Torrevieja
    * administració local
    * pla d'urbanisme

Informació pública del Pla de Reforma Interior a l'Enclavament 7 del Pla General d'Ordenació Urbana, illa delimitada pel carrer Delfín, avinguda de Francia i avinguda de Los Daneses, [2011/12514]  
Francisco Moreno Juárez, regidor d'Urbanisme de l'Ajuntament de Torrevieja, fa saber:  
Que la Junta de Govern Local de data 18 de novembre de 2011 va adoptar, entre altres, l'acord següent:  
1. Aprovar el projecte del Pla de Reforma Interior a l'Enclavament 7 del Pla General d'Ordenació Urbana de Torrevieja, illa delimitada pel carrer Delfín, avinguda de Françia i avinguda de Los Daneses, tramitat amb el número d'expedient 16/2010.  
2. Sotmetre a informació pública el Pla de Reforma Interior a l'Enclavament 7 del Pla General d'Ordenació Urbana de Torrevieja, illa delimitada pel carrer Delfín, avinguda de Françia i avinguda de Los Daneses. L'exposició pública haurà d'efectuar-se pel període d'un mes, anunciada en el Diari Oficial de la Comunitat Valenciana i en un diari no oficial d'àmplia difusió a la localitat. Durant aquest termini, el projecte diligenciat del pla haurà d'estar dipositat per a la consulta pública a l'Ajuntament.  
3. Facultar l'alcalde president o qui legalment el substituïsca o actue en representació seua tan àmpliament com calga i pertoque en dret per a adoptar els acords o les actuacions necessàries per al compliment i efectivitat d'aquests acords.  
  
Torrevieja, 29 de novembre de 2011.- El regidor d'Urbanisme: Francisco Moreno Juárez.
Diari Oficial de la Generalitat Valenciana


Sumari del DOGV 6510, del 29-04-2011 (2011/4778)

Informació pública de l'obertura d'un període d'informació prèvia, en relació amb l'inici del procediment de regularització o d'extinció de la Fundació Stirling de la Comunitat Valenciana.
--------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6510

Data del DOGV
:   29-04-2011

Secció del DOGV
:   V. ANUNCIS - C) ALTRES ASSUMPTES

Número del document
:   2011/4778


Organisme emissor
:   Conselleria de Justícia i Administracions Públiques

Tipus de document
:   Anunci

Informació pública de l'obertura d'un període d'informació prèvia, en relació amb l'inici del procediment de regularització o d'extinció de la Fundació Stirling de la Comunitat Valenciana. [2011/4778]  
Com que aquesta Secretaria Autonòmica de Justícia ha apreciat raons d'interés públic en el general coneixement de l'obertura de l'esmentat període d'informació prèvia, respecte de la Fundació que s'indica, es procedeix a la publicació del seu anunci en el Diari Oficial de la Comunitat Valenciana i a la seua exposició al tauler d'edictes de l'ajuntament corresponent, de conformitat amb l'article 60.1 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
El que es fa públic per a general coneixement i perquè les possibles persones interessades puguen formular quantes al·legacions o reclamacions consideren adients davant de la Secretaria Autonòmica de Justícia, de la Conselleria de Justícia i Administracions Públiques, Servei d'Entitats Jurídiques, carrer Avellanes, núm. 14, planta baixa, de València, i s'estableix un termini de deu dies a aquest efecte, comptadors des de l'endemà de la publicació del present anunci en el Diari Oficial de la Comunitat Valenciana.  
  
- Fundació Stirling de la Comunitat Valenciana  
- Últim domicili conegut: carrer Manuel Falla, núm. 12 - duplicat escala A - entresòl, núm. 17 - CP 46168-València.  
- Extracte del contingut: informació prèvia, en relació amb l'inici del procediment de regularització registral o d'extinció de la Fundació.  
  
El que es comunica perquè en prengueu coneixement i efectes oportuns.  
  
València, 13 d'abril de 2011.- El secretari autonòmic de Justícia: Jorge Cabré Rico.
Diari Oficial de la Generalitat Valenciana


Sumari del DOGV 6439, del 17-01-2011 (2010/14449)

RESOLUCIÓ de 22 de desembre de 2010, de la Universitat de València, per la qual nomena Jaime Sanmartín Arce catedràtic d'universitat de l'àrea de coneixement Metodologia de les Ciències del Comportament.
-----------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6439

Data del DOGV
:   17-01-2011

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2010/14714


Data del document
:   22-12-2010

Organisme emissor
:   Universitat de València

Tipus de document
:   Resolució

Anàlisi jurídica

 Descriptors 

:   * funcionari

RESOLUCIÓ de 22 de desembre de 2010, de la Universitat de València, per la qual nomena Jaime Sanmartín Arce catedràtic d'universitat de l'àrea de coneixement Metodologia de les Ciències del Comportament. [2010/14417]  
D'acord amb la proposta formulada per la comissió encarregada de jutjar el concurs d'accés convocat per la Resolució de la Universitat de València de data 14 de desembre de 2009 (BOE 12 de gener de 2010), per a la provisió de la plaça número 5891 de catedràtic d'universitat (concurs núm. 142/2009), i una vegada que el concursant proposat ha acreditat que posseeix tots els requisits establerts en la base novena de la convocatòria, aquest Rectorat, fent ús de les atribucions que li confereix l'article 65 de la Llei Orgànica 6/2001, de 21 de desembre, d'Universitats (BOE 24 de desembre), i altres disposicions que la despleguen, resol:  
Nomenar Jaime Sanmartín Arce catedràtic d'universitat de l'àrea de coneixement Metodologia de les Ciències del Comportament, adscrita al departament Metodologia de les Ciències del Comportament.  
Contra la present resolució, que esgota la via administrativa, es podrà interposar recurs potestatiu de reposició davant del rector de la Universitat de València en el termini d'un mes des de la seua publicació en el Butlletí Oficial de l'Estat, o interposar recurs contenciós administratiu davant del Jutjat Contenciós Administratiu de València, en el termini de dos mesos des de la seua publicació en el Butlletí Oficial de l'Estat.  
València, 22 de desembre de 2010.- El rector: Esteban Jesús Morcillo Sánchez.
Diari Oficial de la Generalitat Valenciana


Sumari del DOGV 6627, del 10-10-2011 (2011/10387)

Notificació de la sentència dictada en el judici ordinari número 890/2009.
--------------------------------------------------------------------------

### Dades del document

Número de DOGV
:   6627

Data del DOGV
:   10-10-2011

Secció del DOGV
:   IV. ADMINISTRACIÓ DE JUSTÍCIA

Número del document
:   2011/10219


Organisme emissor
:   Jutjat Mercantil número 1 d'Alacant

Tipus de document
:   Edicte

Notificació de la sentència dictada en el judici ordinari número 890/2009. [2011/10589]  
Judici ordinari 000890/2009  
De: Maderas José María Ferrero Vidal, SL.  
Procurador: Vicente Jiménez Izquierdo.  
Contra: Francisco Manuel Ruiz Rodríguez.  
Procurador/a: -  
En aquest procediment declaratiu seguit a instàncies de Maderas José María Ferrero Vidal, SL, contra Francisco Manuel Ruiz Rodríguez, s'ha dictat la sentència, que, literalment, és com segueix:  
«Dispositiva  
Estime la demanda presentada per Maderas José María Ferrero Vidal, SL, contra Francisco Manuel Ruiz Rodríguez i condemne el demandat a pagar a l'actora la quantitat de 65.584,35 € més els interessos legals des de la interposició de la demanda.  
  
Les costes s'imposen al demandat.  
Notifiqueu aquesta resolució a les parts i al demandat rebel personalment en la forma prevista en l'article 161 de la Llei d'Enjudiciament Civil, i mitjançant un edicte en el Diari Oficial de la Comunitat Valenciana o en el Butlletí Oficial de l'Estat, si estiguera en parador desconegut, de conformitat amb el que disposa l'article 497 de la Llei d'Enjudiciament Civil, i feu-los saber que contra aquesta sentència es pot preparar un recurs d'apel·lació dins del termini de cinc dies davant d'aquest Jutjat, de conformitat amb allò previst en els articles 457 i següents de la Llei d'Enjudiciament Civil, i de què coneixerà l'Audiència Provincial d'Alacant.  
Per a l'apel·lació caldrà efectuar de forma prèvia un dipòsit de la suma de 50 euros, que ha d'ingressar en el compte de dipòsits i consignacions d'aquest Jutjat, obert en el grup Banesto, consignant com a codi «02» i com a concepte «pagament recurs d'apel·lació»; sense aquests requisits no s'admetrà el recurs (articles 451 i 452 de la LEC i disposició addicional quinzena de la LOPJ afegida per la LO 1/2009, de 3 de novembre).  
Aquesta és la meua sentència, que pronuncie, mane i firme.  
Publicitat. A la sentència anterior es va donar la publicitat permesa per les lleis.  
En done fe».  
I atés que el demandat esmentat, Francisco Manuel Ruiz Rodríguez, es troba en parador desconegut, s'expedeix aquest edicte a fi que valga de notificació de forma deguda.  
  
Alacant, 1 de setembre de 2011.-La secretària judicial: Cristina Cifo González.
Diari Oficial de la Generalitat Valenciana


Sumari del DOGV 6454, del 07-02-2011 (2011/1220)

Convocatòria d'Assemblea General extraordinària.
------------------------------------------------

### Dades del document

Número de DOGV
:   6454

Data del DOGV
:   07-02-2011

Secció del DOGV
:   V. ANUNCIS - C) ALTRES ASSUMPTES

Número del document
:   2011/1220


Organisme emissor
:   Caixa Rural d'Algemesí, SCOOP V. Crèd.

Tipus de document
:   Convocatòria

Convocatòria d'Assemblea General extraordinària. [2011/1220]  
El Consell Rector d'esta Caixa Rural, en sessió de data 28 de desembre de 2010, va acordar per unanimitat convocar tots i cadascun dels socis a l'Assemblea General extraordinària d'esta entitat, per al divendres dia 25 de febrer de 2011, a les 20.00 hores per primera i a les 20.30 hores per segona convocatòria, a la Sala Molí, carrer de Lluís Vives, 6-8, d'Algemesí (València), per a tractar els següents punts de l'ordre del dia:  
1r Informe del president.  
2n Renovació reglamentària del Consell Rector.  
3r Suggeriments i preguntes.  
4t Aprovació de l'acta de la sessió o, si és procedent, designació de dos socis per l'Assemblea per a l'aprovació de l'acta.  
Algemesí, 27 de gener de 2011.- El president: José Vte. Torrent Corts.  
Nota: la votació per a renovació reglamentària del Consell Rector, indicada en el punt 2n de l'ordre del dia, com a continuació de l'Assemblea General, tindrà lloc l'endemà, dissabte dia 26 de febrer de 2011, de 09.00 a 20.00 hores, ininterrompudament, en les oficines de la Caixa Rural, carrer Nou del Convent, 28, d'Algemesí (València).  
D'acord amb el que s'estableix en els estatuts socials d'esta Caixa Rural i en la legislació vigent, els documents que se sotmetran a la consideració de l'Assemblea estaran a disposició dels socis de l'entitat al domicili social d'aquesta, situat al carrer de Sant Josep de Calassanç, número 6, d'Algemesí, i s'establirà el següent règim de consultes: de dilluns a divendres, de 10.00 a 12.00 hores, des de la publicació de la convocatòria i fins que esta se celebre. Els socis que ho sol·liciten per escrit tindran dret a rebre, de forma immediata i gratuïta, còpia, abans de la celebració de l'Assemblea, de la documentació que se sotmetrà a la consideració d'esta.